Михаил Лермонтов
Просяк

Превод от руски: [Неизвестен], —

chitanka.info

Пред портите на храма бял,

чиито двори зид огражда

стоеше просяк почернял

от глад, страдания и жажда.

Хляб просеше гласът му слаб

и скръб го мъчеше свирепа,

а някой камък вместо хляб

постави в празната му шепа.

Така те молех аз преди

за обич чиста и голяма.

Така и ти възнагради

надеждата ми със измама.

1830

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.